**ПРЕДЛОГ**

На основу члана 68. став 1. и члана 100. став 3. Закона о заштити животне средине (''Сл. гласник РС'', бр. 135/04, 36/09 – др. закон, 72/09 – и др. закон, 43/2011 одлука УС, 14/2016, 76/2018, 95/2018 – др. закон и 95/2018 – др. закон), члана 134. Закона о накнадама за коришћење јавних добара („Сл. гласник РС“ број 95/2018 и 49/2019, 86/2019- усклађени дин. износи, 156/2020 - усклађени дин.износи и 15/2021- усклађени дин.износи), и члана 40. Статута општине Љиг („Службени гласник СО Љиг'', бр.4/2019), Скупштина општине Љиг на седници одржаној \_\_\_\_\_\_\_\_\_\_\_\_\_\_ године, донела је:

**ПРОГРАМ КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ЗА ТЕРИТОРИЈУ ОПШТИНЕ ЉИГ ЗА 2022. ГОДИНУ**

**I**

Програмом коришћења средстава буџетског фонда за заштиту животне средине за територију општине Љиг за 2022. године, утврђују се планирани приходи и намена коришћења средстава овог фонда за решавање приоритетних проблема заштите животне средине, уз стварање услова за реализацију других пројеката у наредном периоду, а све у складу са законима у области заштите животне средине и другим посебним законима.

Планирани приход у буџету општине Љиг за 2022. годину – средства фонда за заштиту животне средине, опредељена су у укупном износу од **8.620.000,00** динара, и остварује се из следећих извора:

1. Средства од накнаде за заштиту и унапређење животне средине која се наплаћује у складу са Законом о накнадама за коришћење јавних добара и Уредбом о критеријумима за одређивање активности које утичу на животну средину према степену негативног утицаја на животну средину који настаје обављањем активности, износима накнада („Сл. гласник РС“ бр.86/2019 и 89/2019), у износу 5.500.000,00 динара.
2. Средства обезбеђена Одлуком о буџету општине Љиг за 2022. годину („Службени гласник општине Љиг“бр.14/2021) у износу од 3.120.000,00 динара.

**II**

Планирана финансијска средства буџетског фонда из овог програма користиће се за финансирање следећих пројеката и активности:

|  |  |  |
| --- | --- | --- |
| Редни  број | Намена  Активност / пројекат | Планирани износ (динара) |
| 1. | Праћење квалитета сегмената животне средине (квалитет ваздуха) | 100.000,00 |
| 2. | Уклањање дивљих депонија | 5.500.000,00 |
| 3. | Учешће у инвестицији капиталног пројекта - Изградња регионалног центра за управљање отпадом „Каленић“ | 1.080.000,00 |
| 4. | Сузбијање ларви и одраслих форми комараца | 590.000,00 |
| 5. | Израда пројектне документације за рециклажно двориште на подручју насеља Љиг | 1.350.000,00 |

У складу са чланом 61. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015 – др закон и 103/2015, 99/2016, 113/2017, 95/2018 , 31/2019,72/2019, 149/2020 и 118/2021) може се вршити преусмеравање средстава унутар Програма у износу до 10% вредности апропријације чија се средства мењају.

**III**

Финансирање, односно суфинасирање активности из овог Програма, вршиће се у зависности од прилива средстава прикупљених у складу са приливом наменских уступљених средстава у складу са Законом о заштити животне средине („Службени гласник Републике Србије“, бр. 135/2004, 36/09, 72/09, 43/2011 одлука УС, 14/2017, 6/2018, 95/2018 - др.закон и 95/2018-др.закон) и Закона о накнадама за коришћење јавних добара („Сл.гласник РС“ број 95/2018 и 49/2019).

**IV**

Када се приходи не остварују у планираном износу, председник општине Љиг утврђује приоритетне активности, на предлог надлежног органа за заштиту животне средине Општинске управе Љиг.

**V**

Стручне и административно техничке послове за реализацију програма и пројеката као и надзор над извршавањем уговорених обавеза спроводи Општинска управа општине Љиг, преко стручних служби.

**VI**

О утрошку средстава буџетског програма у складу са чланом 100. став 4. Закона о заштити животне средине („Сл. Гласник РС“, број 135/04, 36/09, 72/09 – др. закон, 43/2011 – одлука УС, 14/2016, 76/2018, 95/20108 – др.закон и 95/2018 – др.закон), Министарству заштите животне средине Републике Србије биће достављен извештај о коришћењу средстава најкасније до 31. марта текуће године за претходну.

**VII**

Програм коришћења средстава буџетског фонда за заштиту животне средине за територију општине Љиг за 2022. године, ступа на снагу даном доношења, а објавиће се у „Службеном гласнику општине Љиг“.

СКУПШТИНА ОПШТИНЕ ЉИГ

I Бр.\_\_\_\_\_\_\_\_\_\_\_\_\_

Љиг, \_\_\_\_\_\_\_\_\_\_\_ године

ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_

Веселин Шиљеговић